Iacobopolis Historica
Iacobopolis Historica (Anglice Historic Jamestowne) est primus situs Arcis Iacobi et deinde urbis Iacobopolis, saeculo septimo decimo conditae et saeculis vicensimo et vicensimo uno ab archaeologis excavatae. Locus, ad ripas Fluminis Iacobi apud Iacobopolim situs, ut consortio Conservationis Virginiae, olim Association for the Preservation of Virginia Antiquities appellata, et Nationalis Saeptorum Administrationis Civitatum Foederatarum tractatur. Propositum Iacobopolis Historicae est "conservare, protegere, et promovere primum situm primae stabilis coloniae Anglicae in America Septentrionali sitae atque historiam narrare trium culturarum—Europaeae, Americanae Septentrionalis, Africanae—quae convenerunt ad iacenda fundamenta formae gubernationis democraticae, linguae, capitalismi liberi, et societatis unice Americanae."